**Anunț**

**Selectarea a doi experți pentru instruire în cadrul seminarului**

**„Marketing modern pentru turismul rural. Sprijin pentru dezvoltarea planului de afaceri în domeniul turismului rural”**

**Data lansării:** 20.05.2018

**Data limită pentru aplicare:** 08.06.2018, ora 18.00

**Solicitant:** Consiliul Raional Soroca  și Institutul pentru Dezvoltare și Inițiative Sociale (IDIS) „Viitorul”.

Proiectul ***„****Turismul rural – un pas sigur spre stimularea cooperării transfrontaliere între raioanele Soroca (Republica Moldova) și Iampil (Ucraina, regiunea Vinnița)****”*** este implementat de IDIS „Viitorul”, în parteneriat cu Consiliul raional Soroca și Administrația raională Iampil (Ucraina). Proiectul este cofinanțat de Uniunea Europeană prin Programului de Cooperare Teritorială Republica Moldova – Ucraina în cadrul Parteneriatului Estic (EaPTC). În acest context, Consiliul Raional Soroca și Institutul pentru Dezvoltare și Inițiative Sociale (IDIS) „Viitorul” organizează un concurs public de selectare a doi experți naționali.

**Total participanți la seminar:**

30 de reprezentanți ai mediului de afacere precum și furnizori de servicii turistice din raioanele Soroca și Iampol (câte 15 reprezentanți din fiecare raion).

**Cine poate aplica:**

Doi experți vor pregăti conținutul și prezentările corespunzătoare pentru seminarul „Marketing modern pentru turismul rural. Sprijin pentru dezvoltarea planului de afaceri în domeniul turismului rural**”.**

*Seminarul ar trebui să conțină următoarele subiecte:*

1. Rolul marketingului în turismul rural: produsul, prețul, plasamentul (distribuirea), promovarea.
2. Strategii de marketing: structura, etapele de elaborare, modele de implementare.
3. Studii de caz și exemple de bune practici privind implementarea strategiilor eficiente de marketing în turismul rural.
4. Modele de chestionare a clienților și aplicarea lor în marketingul turistic.
5. Elaborarea, analiza și implementarea planurilor de afaceri în turismul rural.
6. Exemple de bune practici la nivel internațional și național privind afacerile în turismul rural.

*Conținutul / cuprinsul seminarului vor fi discutate mai detaliat cu experții selectați. Prezentările vor fi elaborate în limba rusă de către experți.*

**Experții trebuie să întrunească următoarele criterii:**

* Studii universitare în turism, economie, marketing sau domenii conexe (administrație publică, drept, relații internaționale, geografie ș.a.);
* Studiile de masterat sau doctoratul în domeniile respective și studiile în străinătate sunt un mare avantaj;
* Cunoștințe temeinice cu privire la subiectul abordat mai sus;
* Experienţă de cercetare independentă și posedarea excelentă a domeniului profesat (experiență de minimum 3 ani);
* Interesul demonstrat pentru performanțe analitice.
* Abilitați de prezentare și interacțiune cu participanții de la seminare / traininguri;
* Experiență în desfășurarea trainingurilor, seminarelor, moderarea conferințelor.

**Candidații selectați trebuie să demonstreze:**

* Abilități avansate de comunicare în limbile română și rusă și capacitate de expunere și scriere coerentă, structurată şi accesibilă în limbile română și rusă, inclusiv în terminologia domeniului de expertiză;
* Abilități analitice și comunicaționale avansate;
* Creativitate, seriozitate, abordare sistemică;
* Loialitate, bun simț și integritate profesională;
* Spirit de echipă și flexibilitate în raport cu alți experți/consultanți identificați în cadrul proiectului.

**Data și locul desfășurării instruirii:**

Consiliul Raional Soroca  și Institutul pentru Dezvoltare și Inițiative Sociale (IDIS) „Viitorul” vor desfășura instruirea pe data de **15 iunie 2018, în orașul Soroca.**

**Detalii logistice:**

Instruirea va dura o zi (de la ora 10.00 până la ora 17.00). Instruirea participanților la seminar / training se va desfășura în limba rusă.

Consiliul raional Soroca și partenerii săi vor acoperi cheltuielile legate de seminarul de instruire: sala de conferință, materiale și prezentări pentru participanți, pauză de cafea, pauză de masă, transport.

**Procedura de aplicare**: CV-ul va fi expediat pe următoarea adresă de e-mail: ungureanu.carolina@gmail.com (cu titlul:Expert)***,*** sau depus la sediul *IDIS ”Viitorul”, or. Chișinău, str. Iacob Hâncu 10/1,* până pe data de **8 iunie 2018, ora 18.00.**

***Proiectul „****Turismul rural – un pas sigur spre stimularea cooperării transfrontaliere între raioanele Soroca (Republica Moldova) și Iampil (Ucraina, regiunea Vinnița)****”****este implementat de IDIS „Viitorul”, în parteneriat cu Consiliul raional Soroca și Administrația raională Iampil (Ucraina). Proiectul este cofinanțat de Uniunea Europeană prin Programului de Cooperare Teritorială Republica Moldova – Ucraina în cadrul Parteneriatului Estic (EaPTC).*